

# Informasjon fra Selvaag Prosjekt i samarbeid med byggherrekomiteen.

**Her kommer en kort oppdatering om drift på prosjektet.**

**Stillas:**

Stillas på fasaden til Michelets vei 20 er fjernet, og vil tilsvarende bli fjernet på fasaden i Michelets vei 18 neste uke. Stillas ved gavlveggene blir stående til over nyttår og blir demontert etter at den nye kledningen er malt. Det forventes skje i mars 2023.

Adgang til arbeidsområde er sperret ved begge gavlveggene Det er fri adgang til kjeller fra svalgangsside. Adgang til søppelanlegg er fra svalgang og Michelets vei siden. Postkasser er demontert og midlertidig flyttet opp på bakkeplan ved svalgangene.

**Etterisolering av fasader:**

En stor del av veggene på fasaden er allerede lektet ut, etterisolert med 10 cm isolasjonsplater og dekket med vindsperre. Arbeid på fasaden forventes å bli fullført 16 desember, etterisolering av gavlvegger blir fullført etter nyttår.

**Nettverk:**

Eltel Networks AS har laget en skjult kabelføring for internett og TV i veggene og har lagt inntak i de fleste leilighetene allerede, arbeid i sokkeletasjen vil bli utført i neste uke. Disse arbeidene er utenom Selvaag Prosjekt og fasaderehabilitering og alle henvendelser som gjelder deres anlegg må rettes direkte til Eltel Networks AS.

Det har oppstått og kan forekomme flere brudd på nettverksforbindelse ved arbeid på fasaden. Dere kan følge deres vanlige rutiner med kundeservice i Telenor for håndtering av feil dersom dette oppstår.

**Elektro:**

Elektriker er godt i gang med ombygging av anlegg for belysning og stikkontakter på balkongene, arbeid i sokkeletasje blir utført i neste uke og det kommer et eget varsel.

**Rømning:**

Det er foretatt en brannteknisk vurdering av rømningsforhold fra ekstern brannkonsulent. Rømningsvei ved brann vil være gjennom svalgangene i og med at balkonger fjernes. Vi oppfordrer beboere til å ta en gjennomgang av brannvarslere og slukke utstyr.

Hvis dere har noen spørsmål i forbindelse med prosjektet, kan dere ta kontakt med undertegnede.

 Vi takker for samarbeidet så langt!

|  |  |  |  |
| --- | --- | --- | --- |
| E-post | casper.sondberg@selvaagprosjekt.noviggo.devik@selvaagprosjekt.no |  |  |
| Internett | <https://selvaagprosjekt.no/Holtekilen> 4 |  |  |
| Bruker | PROSJEKTLEDER: Casper Søndberg BYGGELEDER: Viggo Devik |  |   |